Document ID: 32011R0852

ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 852/2011 ΤΗΣ ΕΠΙΤΡΟΠΉΣ
της 24ης Αυγούστου 2011
για την τροποποίηση του κανονισμού (ΕΕ) αριθ. 397/2010 όσον αφορά το ποσοτικό όριο για τις εξαγωγές ισογλυκόζης εκτός ποσόστωσης έως το τέλος του έτους εμπορίας 2010/2011
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη τη συνθήκη για τη λειτουργία της Ευρωπαϊκής Ένωσης,
Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007 για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («Ενιαίος κανονισμός ΚΟΑ») (1), και ιδίως το άρθρο 61 πρώτο εδάφιο στοιχείο δ), σε συνδυασμό με το άρθρο 4,
Εκτιμώντας τα ακόλουθα:
(1)
Σύμφωνα με το άρθρο 61 πρώτο εδάφιο στοιχείο δ) του κανονισμού (ΕΚ) αριθ. 1234/2007, η ισογλυκόζη που παράγεται καθ’ υπέρβαση της ποσόστωσης κατά τη διάρκεια μιας περιόδου εμπορίας, μπορεί να εξάγεται μόνο εντός του ποσοτικού ορίου που καθορίζεται.
(2)
Οι ειδικοί λεπτομερείς κανόνες εφαρμογής για τις εξαγωγές εκτός ποσόστωσης, ιδίως εκείνοι που αφορούν την έκδοση των πιστοποιητικών εξαγωγής, καθορίζονται από τον κανονισμό (ΕΚ) αριθ. 951/2006 της Επιτροπής, της 30ής Ιουνίου 2006, για καθορισμό λεπτομερών κανόνων εφαρμογής του κανονισμού (ΕΚ) αριθ. 318/2006 του Συμβουλίου όσον αφορά τις συναλλαγές με τρίτες χώρες στον τομέα της ζάχαρης (2). Παρ’ όλα αυτά, το ποσοτικό όριο πρέπει να καθορίζεται για κάθε περίοδο εμπορίας, ανάλογα με τις ευκαιρίες στην αγορά.
(3)
Ο κανονισμός (ΕΕ) αριθ. 397/2010 της Επιτροπής, της 7ης Μαΐου 2010, για τον καθορισμό του ποσοτικού ορίου όσον αφορά τις εξαγωγές ζάχαρης και ισογλυκόζης εκτός ποσόστωσης μέχρι το τέλος της περιόδου εμπορίας 2010/2011 (3), καθόρισε το ποσοτικό όριο για τις εξαγωγές ισογλυκόζης εκτός ποσόστωσης σε 50 000 τόνους. Μεγάλο μέρος αυτής της ποσότητας έχει ήδη χρησιμοποιηθεί. Από τις 12 Ιουλίου 2011 παραμένουν διαθέσιμοι μόνο 16 520 τόνοι, δηλαδή το 67 % της διαθέσιμης ποσότητας έχει ήδη χρησιμοποιηθεί. Λαμβανομένων υπόψη των πιθανών διεξόδων στην αγορά για την ισογλυκόζη εκτός ποσόστωσης, είναι σκόπιμο να αυξηθεί το ποσοτικό όριο για τις εξαγωγές κατά 15 000 τόνους
(4)
Θα πρέπει συνεπώς να τροποποιηθεί αναλόγως ο κανονισμός (ΕΕ) αριθ. 397/2010.
(5)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης της κοινής οργάνωσης των γεωργικών αγορών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 2 παράγραφος 1 του κανονισμού (ΕΕ) αριθ. 397/2010 αντικαθίσταται από το ακόλουθο κείμενο:
«1. Για την περίοδο εμπορίας 2010/2011, από την 1η Οκτωβρίου 2010 έως τις 30 Σεπτεμβρίου 2011, το ποσοτικό όριο που αναφέρεται στο άρθρο 61 πρώτο εδάφιο στοιχείο δ) του κανονισμού (ΕΚ) αριθ. 1234/2007 ορίζεται σε 65 000 τόνους, εκφραζόμενους σε ξηρά ουσία, για εξαγωγή χωρίς επιστροφή ισογλυκόζης εκτός ποσόστωσης των κωδικών ΣΟ 1702 40 10, 1702 60 10 και 1702 90 30.».
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Αυγούστου 2011.

Labels: 7
3
17